laion/Wikipedia-Exotic huggingface dataset:
יובל פרידמן (עיתונאי, 1987)

יובל פרידמן (נולד ב-2 בספטמבר 1987, ח' באלול ה'תשמ"ז) הוא מנחה טלוויזיה, עיתונאי, יזם ואיש עסקים ישראלי, ואלוף ישראל לטיפוס ספורטיבי. נולד ב-1987 לצבי, אחראי למיפוי רשתית העין בתל השומר ואהובה, אחות חדר ניתוח בתל השומר ומזכירת איגוד האחיות באיחוד האירופי. גדל בשיכון רופאים בתל השומר עד למעבר משפחתו לנווה סביון. התחנך בבית הספר היסודי ויצמן ובתיכון בליך ברמת גן. במהלך שנות התיכון, התחרה פרידמן בתחרויות טיפוס ספורטיבי וזכה בתואר אלוף ישראל כ-4 פעמים, כולל ייצוג באליפות אירופה בשנת 2005. התגייס בשנת 2006 ושירת כקצין בשייטת 13. לאחר שחרורו, למד לתואר ראשון בתקשורת ומדעי החברה באוניברסיטת בר-אילן. בשנת 2011, זכה פרידמן בשעשועון 'קח אותי לרר' ששודר בתוכנית "צינור לילה" ונועד למצוא את המגיש הבא בתוכנית. בעקבות הזכייה, השתתף פרידמן בתוכנית ככתב שטח עד לשנת 2013. ב-2012 הקים פרידמן ביחד עם שותפו עומר רופא חיים את אפליקציית שנועדה לקשר בין הורים לבייביסיטרים. האפליקציה הגיע למאות אלפי משתמשים ב-22 מדינות, ונמכרה בשנת 2014. בעקבות המכירה, העביר יובל הרצאה על הנושא במסגרת TedX ואוניברסיטאות שונות. ב-2017 הקים ביחד עם שותפו אלעד פרג'ון את סוכנות הפרסום Legendary Media. במהלך השנים, ניהלו קמפיינים פוליטיים כגון מפלגת 'כולנו', מפלגת 'אשדודים', חברת הכנסת מירב בן ארי ואחרים, וכן ניהול קמפיינים לאמנים כגון דיקלה, מוקי, היהודים, דודו אהרון ולקוחות נוספים בסקטור הפרטי והציבורי כגון חברת שרוטונים, בוליגו קפיטל, שמיים, פלייטיקה ועוד.[דרוש מקור] בנוסף ניהלו השניים את מערך הדיגיטל בקבוצת 'אני שולמן' וכן הובילו בדיגיטל את מאבק המתמחים של עמותת 'מרשם'. בפברואר 2022, הפיקו והשיקו את פרויקט ה-NFT של אוניברסיטת בר-אילן. בשנים 2018–2022 שימש פרידמן ככתב מוניציפלי במקומוני הערים חולון, ראשון לציון ופתח תקווה, כעורך האתרים Start Israel ו-Israel Clouds, וכותב תוכן לאתרים דה מארקר ומעריב הבוקר. מתגורר בקרית אונו ונשוי לעדי. אלוף ישראל לנוער בטיפוס ספורטיבי (קיר איילת) - 2001 אלוף ישראל לנוער בטיפוס ספורטיבי (קיר העוגן) - 2003 אלוף ישראל לנוער בטיפוס ספורטיבי (קיר שגיא) - 2004 אלוף ישראל לנוער בטיפוס ספורטיבי (קיר איילת) - 2005 מקום 6 באליפות אירופה לטיפוס ספורטיבי - 2005[דרוש מקור] תואר ראשון בתקשורת ומדעי המדינה מאוניברסיטת בר-אילן - 2014 יובל פרידמן, ברשת החברתית LinkedIn קבלו את מועמד מספר 8 ב"קח אותי לרר" - נציג הסטלנים, יובל פרידמן., באתר פייסבוק, ‏9 במאי 2012 איילת רוזן, ‏נתקעתם בלי בייביסיטר? אפליקציה חדשה תמצא לכם, באתר ‏מאקו‏, 1 ביולי 2013 הילה חיימוביץ׳, ‏מרכיב אחד חשוב להצלחת הסטארטאפ שלכם ורק הוא (הרצאת השבוע), באתר Geektime‏, 14 באוקטובר 2016 כל מה שאתה צריך - זה את עצמך - כתבות, באתר StartIsrael - פורטל היזמות הישראלי לסטודנטים חדשים NFT אוניברסיטת בר-אילן מחלקת, נבדק ב-2022-08-29 אוניברסיטת בר-אילן תעניק NFT למתקבלים ללימודים, באתר כיפה, 18 בפברואר 2022 יובל פרידמן - כתבות, באתר StartIsrael - פורטל היזמות הישראלי מגמה אופטימית - מהן המגמות העל אזוריות המעניינות ביותר בעיר?, באתר השקמה ראשון לציון, ‏2018-04-12 מדוע שרות קאר2גו משתמש במקומות חניה ציבוריים בעיר?, באתר השקמה ראשון לציון, ‏2018-04-22 יובל פרידמן, Gigya מאפיינת את חווית המשתמש של העתיד, באתר TheMarker‏, 28 במרץ 2018 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יובל פרידמן (עיתונאי, 1987)".
תכף יפתח

"תכף יפתח" הוא סינגל של הזמר והיוצר ישי ריבו שיצא ב-28 באוגוסט 2022 והיה אמור להיכלל באלבומו השישי "סוף חמה לבוא" אך עקב מלחמת חרבות ברזל שונו השירים באלבום והשיר לא חלק מאלבום. את השיר כתבו והלחינו ישי ריבו ועקיבא תורג'מן, את קליפ המילים יצר מתי שריקי ואת קולות הרקע ביצעו יפתח דקל, ישי ריבו ומאור שושן. לא פורסם וידאו קליפ רשמי לשיר. ריבו העלה לערוץ היוטיוב שלו את האודיו הרשמי של השיר ב-28 באוגוסט 2022, בסמוך לצאת הסינגל עצמו. האודיו הרשמי מציג בתוכו את עטיפת הסינגל ומילות השיר. נכון לאפריל 2023 צבר השיר ביוטיוב כ-2 מיליון צפיות. ישי שיין, למה התכוון המשורר - ישי ריבו תכף יפתח, מגזין למוזיקה - תווים, גיליון ח סוכות תשפ"ב, עמ' 4 - 5. מידע על הסינגל "תכף יפתח" באתר מיוזיק בריינז ישי ריבו - תכף יפתח ◑ Ishay Ribo - Techef Yipatach, סרטון בערוץ "ישי ריבו | Ishay Ribo", באתר יוטיוב (אורך: 03:39) המצעד הישראלי השנתי לסיכום שנת תשפ"ג (לרשימה המלאה יש לבחור בתפריט "כל נתוני המצעד" להורדת קובץ PDF), באתר mysong.co.il, ‏26 באוגוסט 2023
בלגיקה אנטארקטיקה

בלגיקה אנטארקטיקה (שם מדעי: Belgica antarctica) הוא מין החרק היחיד ביבשת אנטארקטיקה. הוא שייך למשפחת הימשושיים שבסדרת הזבובאים. מין זה מצליח להתקיים באזור הקוטב במשך כל השנה, בניגוד לחרקים אחרים שהם מינים פולשים צמודי אדם כמו תיקנים וזבובים. למעשה זהו בעל החיים היבשתי, שאיננו ימי כלל, הגדול ביותר על פני היבשת. הוא גם החרק העמיד ביותר לקרה. בלגיקה אנטארקטיקה הוא זבובאי קטן שגודלו 2–6 מ"מ, חסר כנפיים ואנדמי ליבשת אנטארקטיקה. מחזור החיים של החרק הוא דו-שנתי ובמהלכו זחל מתגלם לארבע צורות שונות לפני התבגרותו לבוגר קצר ימים. הזחל ניזון מאצות יבשתיות, חזזיות ונשורת אורגנית. הבוגרים מגיחים באביב ובקיץ וחיים רק כעשרה ימים. החרק בעל מבנה חיים המתאים להישרדות רק בתנאי קרה. בטמפרטורה העולה על 10 מעלות הזחלים ימותו תוך שבוע, וטמפרטורה של מעל 30 מעלות תהרוג את החרק תוך שעות. מאידך אינו יכול לשרוד טמפרטורות מתחת למינוס 15 מעלות צלזיוס, למרות שהטמפרטורה באזור יכולה לרדת גם למינוס 40 מעלות צלזיוס. הוא מתמודד עם טמפרטורות כאלה באמצעות נבירה בקרחונים ובשלגים לעמוק המבודד מהקור הרוחות סביבו. מדיה וקבצים בנושא בלגיקה אנטארקטיקה בוויקישיתוף בלגיקה אנטארקטיקה, באתר NCBI (באנגלית) בלגיקה אנטארקטיקה, באתר האנציקלופדיה של החיים (באנגלית) בלגיקה אנטארקטיקה, באתר GBIF (באנגלית) ערך זה הוא קצרמר בנושא בעלי חיים. אתם מוזמנים לתרום לוויקיפדיה ולהרחיב אותו.
סנטה מרתה

סנטה מרתה (Santa Marta) היא עיר בחופה הצפון מזרחי של קולומביה. זוהי העיר הראשונה שנוסדה בקולומביה והשנייה שנוסדה בדרום אמריקה, לאחר קומנה שבוונצואלה. סנטה מרתה נוסדה ב-29 ביולי 1525, על ידי הכובש הספרדי רודריגו דה בסטידס. העיר ממוקמת לחופו של הים הקריבי והותקפה על ידי פיראטים פעמים רבות במהלך ההיסטוריה. ב-1830 נפטר סימון בוליבר בחווה שבשולי העיר. נכון ל-2007 מונה העיר למעלה מ-500,000 אנשים והיא מהווה מוקד משיכה לתיירים רבים. עדיין ניתן למצוא בעיר מבנים קולוניאליים, לצדם של בניינים מודרניים מרובי קומות. העיר מוכרת בעיקר כמקום הולדתו של הכדורגלן הקולומביאני הנחשב לאחד מגדולי הכדורגלנים הקולומביאנים בכל הזמנים, קרלוס ולדרמה. בסמוך לעיירה שוכן כפר הדייגים הפופולרי טגנגה. סנטה מרתה, באתר אנציקלופדיה בריטניקה (באנגלית) ערך זה הוא קצרמר בנושא יישובים בקולומביה. אתם מוזמנים לתרום לוויקיפדיה ולהרחיב אותו.
גיהנום פיתוחי

פיתוח מוארך (באנגלית: Development hell; ”גיהנום פיתוחי”) הוא כינוי במדיה ובתעשיית התוכנה עבור פרויקט, קונספט או רעיון שנשארים בפיתוח במשך זמן רב במיוחד, ומשנים לעיתים קרובות צוותי פיתוח, תסריטים או אולפנים שונים לפני שהם מתקדמים לייצור, אם הוא בכלל קורה. לפרויקטים בפיתוח מוארך יש בדרך כלל מטרות שאפתניות מאוד, והן מתעכבות בניסיון לעמוד ביעדים הללו ברמה גבוהה. הפקה מוארכת (באנגלית: Production hell, ”גיהנום הפקתי”) היא ביטוי המתייחס למצב שבו סרט נכנס להפקה אבל נשאר במצב זה במשך זמן רב מבלי להתקדם לפרסום. המונח מתייחס גם לכל פרויקט שמטרותיו או ביצועו דעכו באופן בלתי צפוי בשלבי התכנון או הבנייה שלו, או שתאריך סיומו סטה בצורה קיצונית מתאריך הסיום הצפוי ההתחלתי שלו. חברות בתעשיית הקולנוע קונות לעיתים קרובות את זכויות הסרט לרומנים פופולריים רבים, משחקי וידאו וחוברות קומיקס, אך עשויות לחלוף שנים רבות עד שאלו יצאו לאור כסרט מוצלח, ולעיתים קרובות דבר זה מוביל לשינויים ניכרים בעלילה, בדמויות ובטון הכללי. לא פעם, פרויקט שנמצא במצב זה למשך תקופה ממושכת יינטש על ידי כל בעלי העניין או יבוטל על הסף. מכיוון שתעשיית הקולנוע בהוליווד מתחילה פי עשרה פרויקטים ממה שהיא מוציאה לאור, תסריטים רבים יגיעו למצב הפיתוח המוארך הזה. פחות משני אחוזים מכל הספרים שזכויותיהם נקנות על ידי חברות סרטים מגיעים למעשה למסך הגדול. פיתוח מוארך קורה לרוב עם פרויקטים שיש להם פרשנויות מרובות ושמשקפים כמה נקודות מבט. סדרות טלוויזיה יכולות להיות במצב של הפקה מוארכת בין עונות, וכתוצאה מכך יהיה עיכוב ארוך בין עונה אחת לאחרת. יכול גם להיות מצב של הפקה מוארכת במקרה של הפקת סדרת-בת. פיתוח משחקי וידאו יכול להיעצר למשך שנים, לפעמים למשך למעלה מעשור, לעיתים קרובות עקב העברת הפרויקט לאולפני הפקה שונים, עקב גרסות מרובות של המשחק שנוצרות וננטשות, או בשל קשיים בפיתוח תוכנת המשחק עצמה. אם סרט נמצא בפיתוח אך לעולם אינו מקבל את כספי ההפקה הדרושים, אולפן אחר עשוי לבצע עסקת החלפה ולהפיק את הסרט בהצלחה. לדוגמה, אולפני סרטי קולומביה הפסיקו את הייצור של אי.טי. - חבר מכוכב אחר (1982). לאחר מכן, אולפני סרטי יוניברסל קנו את זכויות הסרט והפכו אותו להצלחה. כאשר אולפן נוטש לחלוטין פרויקט קולנועי, העלויות נמחקות כחלק מהוצאות התקורה של האולפן, ובכך מפחיתות את ההכנסה החייבת במס. "'The New Mutants' Director Josh Boone Says The Film Never Had Reshoots". Atom Insider. 9 במרץ 2020. ארכיון מ-14 ביולי 2021. נבדק ב-14 ביולי 2021. {{cite web}}: (עזרה) Kean, Danuta (15 באפריל 2007). "No room at the Oscars: The cinemas are full of turkeys yet that brilliant novel you read three years ago has never been made into a film". The Independent on Sunday. p. 1. {{cite news}}: (עזרה) Available via ProQuest. McDonald, Paul; Wasko, Janet (13 בדצמבר 2007). Hollywood Film Industry (באנגלית). Hoboken, New Jersey: Blackwell Publishing. p. 54. ISBN 978-1-4051-3388-3. {{cite book}}: (עזרה)
כיירון

כיירון או חיירון (ביוונית עתיקה: Χείρων), הוא דמות במיתולוגיה היוונית, קנטאור בן אלמוות ששימש כמורם של כמה מהגיבורים המיתולוגיים של יוון העתיקה. כיירון מתואר כחכם שביצורים ומייסד תורת הרפואה, הנבואה (אותם למד מהאל אפולו) והציד (אותו למד מהאלה ארטמיס). כיירון היה בנם של קרונוס, שליט הטיטאנים, ושל האוקיינידיה פיליירה (אנ') בת אוקיינוס. לפי האגדה, נטשה פיליירה את כיירון במערה, מפני שהתביישה בהיותו קנטאור. הוא שרד בזכות האל אפולו שאימץ וטיפח אותו, לימד אותו מוזיקה, רפואה, ציד ולחימה. מאז, ריפא כיירון אחרים ולימד אותם רפואה ומדעים. בניגוד לשאר הקנטאורים, אשר תוארו לרוב כפראיים ואכזריים וסימלו הפקרות, תאווה חייתית והשתכרות, תואר כיירון כטוב לב וחכם, ועזר לגיבורים רבים במיתולוגיה היוונית. הוא ניהל מעין בית ספר לחיים. אלים ומלכים נתנו לו לאמן את ילדיהם. חלק מתלמידיו הפכו לגיבורים גדולים, כגון אכילס, יאסון, תסאוס, הרקולס, אסקלפיוס ועוד. הוא היה בן אלמוות ולכן כשהרקולס פגע בו בטעות, הרעל לא המיתו, אבל הייסורים גרמו לו למשאלת מוות. הוא ידע כי בינתיים פרומתאוס סובל, ולכן נתן לו במתנה את חיי הנצח שלו. מדיה וקבצים בנושא כיירון בוויקישיתוף פרידה אורינגר, כירון מרפא הפצעים, באתר ynet, 4 ביוני 2009 כיירון, באתר אנציקלופדיה בריטניקה (באנגלית) ערך זה הוא קצרמר בנושא מיתולוגיה ובנושא יוון העתיקה. אתם מוזמנים לתרום לוויקיפדיה ולהרחיב אותו.
פדרציית הקאנו הבין-לאומית

פדרציית הקאנו הבין-לאומית (באנגלית: International Canoe Federation) בראשי תיבות ICF, היא ארגון הגג של כל ארגוני הקאנו הלאומיים ברחבי העולם. משרדה הראשי נמצא בלוזאן, שווייץ, והיא מנהלת את כל ההיבטים של ספורט הקאנו ברחבי העולם. 157 מדינות חברות ב-ICF לאחר שנוספו שבע פדרציות לאומיות בקונגרס ה-ICF ברומא ב-2008. לאחר הפלישה הרוסית לאוקראינה ב-2022, ה-ICF השעה אתלטים מרוסיה ומבלארוס מלהתחרות בכל אירועי הפדרציה הבין-לאומית לקאנו, והשעתה את כל בעלי התפקידים מרוסיה ובלארוס מלהשתתף ומלשפוט בכל אירוע רשמי של ה-ICF, וכן מלהשתתף או לקחת חלק בישיבות, ועדות ופורומים של ICF. מים שטוחים ספרינט קאנו, בעבר נקרא "מרוץ מים שטוחים" ( אליפות עולם מאז 1938) אליפות העולם בג'וניור ספרינט בקאנו של ICF מ-1985 עד 2011 אליפות העולם ב-ICF בקאנו ספרינט לג'וניור ו-U23 משנת 2013 אליפות עולם ספרינט בקאנו מאסטרס של ICF מרתון קאנו, ( אליפויות עולם מאז 1988) אליפות העולם במרתון קאנו מאסטרס של ICF גביע העולם למאסטרס במרתון קאנו של ICF סירת דרקון פולו קאנו (אנ') ( אליפות עולם מאז 1994) פאראקאנו (אנ') וא"א אוקיינוס מרוץ אוקיינוס בקאנו ( אליפות עולם מאז 2013) שיט קאנו סקי גלים (אנ') סקי גלישה - מאז 2010 מים לבנים / מים פראיים סלאלום קאנו, בעבר מרוצי סלאלום ( אליפויות עולם מאז 1949) שיט קאנו במים פראיים ( אליפות עולם מאז 1959) סגנון חופשי בקאנו (שנקרא בעבר שייט סירות ולפני כן רודיאו) מים שטוחים ואוקיינוס סאפ (גלישה) (SUP) אליפות העולם של ICF SUP משנת 2019 תומאס קונייצקו, נשיא ססיליה פאריאס, סגנית נשיא ראשונה אייג'י ליו, סגן נשיא שני לואיס רבאנדה קאסלס סגן נשיא שלישי לוצ'אנו בונפיליו, גזבר ישנן חמש אגודות יבשתיות הקשורות ל-ICF. אגודות אלו אחראיות לארגון אליפויות בכל יבשת, מתן תמיכה לפדרציות החברות בהן והעברת האינטרסים שלהן בישיבות מועצת המנהלים של ה-ICF. איגוד הקאנו האירופאי הפדרציה הפאן אמריקאית לקאנו איגוד הקאנו של אוקיאניה קונפדרציית הקאנו של אסיה קונפדרציית הקאנו של אפריקה איגוד המים הלבנים האמריקאי איגוד הפדרציות הבינלאומיות האולימפיות בקיץ קאנוֹ קיאק משׁוטים סקי גלישה תחרות בניית סירות קאנו מבטון אתר האינטרנט הרשמי של פדרציית הקאנו הבין-לאומית פדרציית הקאנו הבין-לאומית, ברשת החברתית פייסבוק פדרציית הקאנו הבין-לאומית, ברשת החברתית אקס (טוויטר) פדרציית הקאנו הבין-לאומית, ברשת החברתית אינסטגרם פדרציית הקאנו הבין-לאומית, סרטונים בערוץ היוטיוב ICF 30 November 2008 article on the 2008 ICF Congress in Rome - accessed 30 November 2008. "LONDON 2012 ICF FACT SHEET" (PDF). canoeicf.com. "ICF suspends Russian and Belarusian athletes and officials". במרץ 2022. {{cite web}}: (עזרה) "International Canoe Federation - Paracanoe". אורכב מ-המקור ב-25 בינואר 2012. {{cite web}}: (עזרה) "International Surfski Paddling Association Launched". surfski.info. 28 בינואר 2010. {{cite web}}: (עזרה) Germany’s "Lost Mills" Becomes First SUP Race to Be Sanctioned by the International Canoe Federation (ICF) SUP Racer, 28 March 2016 Surfing and canoeing in row over stand up paddle boarding ownership BBC, 5 April 2017 Surf’s up at SportAccord: An interview with Fernando Aguerre SportsPro, 5 April 2017 Surf and canoe bosses in Olympic battle over stand-up paddleboarding NZ Herald, 6 April 2017 Continental Associations (אורכב 28.03.2012 בארכיון Wayback Machine)
ג'יי ברנשטיין

ג'יי ברנשטיין (באנגלית: Jay M. Bernstein; נולד ב-27 במאי 1947) הוא פילוסוף יהודי-אמריקאי ופרופסור בניו סקול. ברנשטיין הוא מומחה לפילוסופיה קונטיננטלית ופרשן מוביל של תאודור אדורנו. פילוסופיה, עבורי, פירושה לחקור את יסודות חיינו המשותפים, כיצד אנו מבינים את העולם וכיצד אנו נכשלים. הפילוסופיה מציגה את האדם כנעלה [upright] וככושל [failing], כיודע וכמסומא, כבורא עולם וכסובל, כפורח וכקומל; וכיצד הדימויים המתחרים הללו קשורים יחדיו במוסר, בפוליטיקה, באמנות ובחיי היומיום שלנו. המקור באנגלית Philosophy, for me, means interrogating the foundations of our life together, how we make sense of the world, and how we fail. Philosophy profiles the human as upright and as failing, as knowing and as blinded, as world-making and as suffering, as flourishing and as dying; and how those competing images are bound together in our morals, politics, art, and ordinary life. ברנשנטיין קיבל תואר ראשון מ-Trinity College ב-1970 ודוקטור מאוניברסיטת אדינבורו ב-1975. ברנשטיין ממקם את אדורנו במרכז הוויכוח הפילוסופי העכשווי אודות אתיקה, בטענה שיש לחפש תגובה אתית אמיתית בשוליים המודחקים של החברה. ברנשטיין פרסם שני ספרים על אמנות: The Fate of Art (גורל האמנות) ו-Against Voluptuous Bodies: Late Modernism and the Meaning of Painting (נגד גופים חושניים: מודרניזם מאוחר ומשמעות הציור). בראיון ל- Brooklyn Rail בעקבות הפרסומים הללו, קבע ברנשטיין כי "הרציונליות המודרנית שיוצרת את המדע המודרני, שיוצרת את הכלכלה הקפיטליסטית, שיוצרת רציונליות בירוקרטית, צריכה להיפטר מהחומריות החושנית, הקונקרטיות ומהחוויה של הדברים האלה." ברנשטיין היה עמית פרס ברלין לשנת 2013 באקדמיה האמריקאית בברלין. הוא עורך שותף של כתב העת Critical Horizons. ברנשטיין ידוע בהרצאותיו על קאנט ועל הגל, שחלקן הוקלטו במסגרת הפרויקט The Bernstein Tapes. The Philosophy of the Novel: Lukács, Marxism and the Dialectics of Form. The Harvester Press, 1984. Recovering Ethical Life: Jurgen Habermas and the future of Critical Theory. Routledge, 1995. The Fate of Art: Aesthetic Alienation from Kant to Derrida and Adorno. Pennsylvania State University Press, 1992. Adorno: Disenchantment and Ethics. Cambridge University Press, 2001. Against Voluptuous Bodies: Late Modernism and the Meaning of Painting. Stanford University Press, 2006. Torture and Dignity: An Essay on Moral Injury. University of Chicago Press, 2015. https://www.whatisitliketobeaphilosopher.com/simon-critchley/ Jay Bernstein – University Distinguished Professor Jewish Philosopher To Deliver Gillian Rose Lecture Jan. 19, Media and Public Relations | Baylor University, ‏2001-01-17 (באנגלית אמריקאית) Jay Bernstein | The New School for Social Research, www.newschool.edu Hammer, Espen (2002-02-02). "Review of Adorno: Disenchantment and Ethics". Notre Dame Philosophical Reviews. ISSN 1538-1617. Waltemath, Joan (2007-09-04). "Jay Bernstein with Joan Waltemath". The Brooklyn Rail (באנגלית אמריקאית). נבדק ב-2020-09-18. "The Bernstein Tapes". www.bernsteintapes.com. נבדק ב-2020-09-18.
טיח

טיח הוא כיסוי חיצוני או פנימי על הקירות או התקרות של בניינים. הטיח המודרני הוא מלט המורכב מחומר מליטה (צמנט וסיד, או גבס) ומאגרגט דק (בדרך כלל חול). הטיח הוא חומר הגמר העיקרי בבנייה המודרנית והמסורתית ומשמש למטרות רבות כולל איטום ובידוד. כמו כן הטיח משמש כבסיס לשכבות הצבע במבנה ויכול לשמש כחומר גמר סופי בעצמו כמו במקרה של טיח מסוג שפריץ. הטיח מתחלק לשני סוגים עיקריים: טיח פנים - מהווה את המעטפת הפנימית של הבניין, משמש כתשתית לצבע ומקנה לקירות בחדרים מראה חלק ורציף. על מנת להבטיח שהטיח יהיה ישר יש לוודא שאין בליטות או שקעים שעלולים לגרום לסדקים, טיח פנים חייב להיות בעל שתי שכבות לפחות: השכבה הראשונה, שכבת ישור (טיח שחור), בעובי של כ-10 מילימטרים, היא השכבה החזקה יותר והרכבה הוא חול גס, סיד וצמנט לאחר יישום החומר בודקים אותו באמצעות סרגל ארוך על מנת לוודא שהטיח מישורי לחלוטין. השכבה השנייה, שכבת גמר (שליכט, טיח לבן), מיושמת יום למחרת ועובייה הוא כ-2 מילימטרים. הטיח בשכבה השנייה עדין יותר והוא מורכב מחול ים דק וסיד. לאחר יישומו משפשפים אותו באמצעות ספוג רטוב כדי לקבל טיח חלק. טיח חוץ - מכסה את הקירות החיצוניים של המבנה. מטרתו להגן על המבנה מפני פגעי מזג האוויר (עמידות למים ולשמש), וניתן להקנות לו תכונות של בידוד תרמי, ובידוד אקוסטי. יש לוודא לפני הטיוח שהמשטח ישר ללא בליטות או שקעים. טיח החוץ מורכב משלוש שכבות, השכבה הראשונה נקראת שכבת הרבצה. היא טיח צמנט בעובי של 3-5 מילימטרים, ומטרתה איטום הקיר ומתן רקע טוב להדבקת שכבת הישור. השכבה השנייה, שכבת הישור, נעשית יום למחרת ותפקידה ליישר את המשטח, השכבה השלישית בטיח חוץ, שכבת הגמר, היא זו שקובעת את מראה הטיח. יש כמה שיטות עיקריות והן: טיח חוץ רגיל - מורכב מחול דק, סיד וצמנט. טיח התזה צבוע - שכבת טיח דליל שמותז ממכונת התזה. על הטיח מתיזים צבע אקרילי שמשפר את האטימות וצובע את קיר החוץ של המבנה. טיח מושלך - (שליכט) הטיח נזרק בכף בנאים ומורכב מאגרגט עדין ומצמנט. טיח פלסטי - השכבה השלישית מותזת ממכונת התזה ומורכבת מחומר פלסטי. טיח אקוסטי - טיח רגיל למעט השכבה השנייה שמוסיפים לה סיבי צמר סלעים אשר מקנים לטיח בידוד אקוסטי. טיח גרנולית - טיח בעל עמידות גבוהה במיוחד ומורכב משתי שכבות: השכבה הראשונה מכילה מלט צמנט וסיד, והשכבה השנייה - החשופה יותר - מורכבת ממלט צמנט ואגרגטים. סוג האגרגט המשמש לטיח מסוג זה הוא בדרך כלל חלוקי נחל, שנחשפים לאחר שטיפה של הטיח לפני התקשותו. טיח תרמי - טיח רגיל בתוספת כדורי פוליסטירן מוקצף (קלקר). טיח לשחזור ושימור מבנים עתיקים - בפרויקטים מהסוג הזה משתמשים בתערובת של סיד כבוי, סיד הידראולי ותערובות מדורגות של אגרגטים. הטיח נמצא בשימוש מאז העת העתיקה, אז הוכן בעיקר תוך שימוש בגבס או בסיד מעורבים בחול. בבנייה המודרנית מכינים טיח חוץ בעיקר מצמנט פורטלנד שאינו מאבד מחוזקו במגע עם מים. טיח פנים יש שמכינים מגבס שהוא פשוט לשימוש ובעל תכונות אקוסטיות טובות. מֶרֶק כף בנאים שפכטל דבק שפכטל טיוח מדיה וקבצים בנושא טיח בוויקישיתוף הדרכה מעשית לבניית מבנה המיועד למגורים, Architecture.org.il technology/plaster-of-paris טיח, באתר אנציקלופדיה בריטניקה (באנגלית)
מסעוד חזן

הרב מסעוד חזן (1910–1962) היה רב וראש ישיבה באל-קלעה (אנ') שבמרוקו, רב מושב נועם ורבה הראשון של העיירה שלומי. נולד בשנת 1910 בכפר דגאנה. למד בישיבתו של רבי יעקב דהאן במרקש. לאחר גמר לימודיו התמנה למלמד תינוקות בכפר סמוך לאל-קלעה, ולפרנסתו עסק בתפירת כפתורים. לאחר פטירת הרב יהודה אלמליח, התמנה תחתיו כרבה של אל-קלעה, ועמד שם בראשות ישיבה גדולה. על תלמידיו נמנה הרב אברהם אלמליח. בשנת 1955 עלה עם משפחתו לארץ, וב-1956 החל לכהן כרב מושב נועם שבחבל לכיש. הוא היה חבר בוועדה מיוחדת לענייני דת באזור חבל לכיש (שפעלה מטעם מועצה אזורית שפיר), והיה אחראי מטעמה לפקח על צורכי הדת במושבים זבדיאל, זרחיה, כרמון, מנוחה, רווחה ונועם בשנת 1959 התמנה לרבה של שלומי. נהג להעביר שיעורים לרבני הגליל המערבי. נפטר בפתאומיות בה' בתשרי ה'תשכ"ג, 3 באוקטובר 1962, ונקבר לבקשתו בהר המנוחות בירושלים. לאחר פטירתו התברר כי משרד הדתות לא שילם עבורו את תשלומי הביטוח הלאומי, ולכן אלמנתו לא קיבלה קצבאות כנהוג. בנו דוד חזן כיהן כראש מועצת שלומי בין 1969 ל-1983. שמו הונצח ברחוב בשלומי. יורשו בתפקיד, הרב מסעוד ריוח, ייסד ישיבה על שמו בשלומי. קברו באתר BillionGraves. הרב אליהו אברז'ל, ביוגרפיה של הרב מסעוד חזן רבה של אלקלעה ובארץ רבה של שלומי, סרטון באתר יוטיוב הרב אברהם אסולין, ביוגרפיה הרב מסעוד חזן והרב מסעוד ריווח, סרטון באתר יוטיוב כ.פ. אלכסנדרוני, ביישובי תורה ועבודה, הצופה, 6 בפברואר 1956 מ. צ., כנס לעניני דת בישוב איזור שפיר, הצופה, 27 ביוני 1957 דבורה רוזנברג, טכס מפואר בביה"ס הממ"ד בשלומי, הצופה, 6 ביולי 1959 הרב מסעוד חזן ז"ל למנוחות בירושלים, הצופה, 9 באוקטובר 1962 חיים פיקרש, הרבנים בוועידתם, הצופה, 7 ביוני 1963
גריגורי סורקיס

גריגורי מיכאילוביץ' סורקיס (באוקראינית: Григорій Михайлович Суркіс; נולד ב-4 בספטמבר 1949) הוא איש עסקים ופוליטיקאי יהודי אוקראיני, עסקן כדורגל. סגן נשיא אופ"א בין 24 במאי 2013 ל-7 בפברואר 2019. נשיא התאחדות הכדורגל האוקראינית בין 2000–2012. נשיא דינמו קייב בשנים 1993–1998. חבר הראדה העליונה של אוקראינה של הכינוס השלישי, הרביעי, והתשיעי. גריגורי סורקיס נולד ב-4 בספטמבר 1949 במשפחה יהודית באודסה. אחיו הצעיר הוא איגור סורקיס, נשיא דינמו קייב. גריגורי סורקיס בעל השכלה גבוהה, בשנת 1972 סיים את לימודיו במכון הטכנולוגי של קייב לתעשיית המזון עם תואר במכונות ומכשור לייצור מזון, הסמכה - מהנדס מכונות. בשנים 1998–2006: חבר הראדה העליונה. במשך תקופה ארוכה היה חבר בגופים המנהלים של המפלגה הסוציאל-דמוקרטית של אוקראינה (אנ'). מדיה וקבצים בנושא גריגורי סורקיס בוויקישיתוף https://file.liga.net/persons/grigorii-syrkis
מצבת זכרון לקדושי יהודי אוסטריה

מצבת זיכרון לקדושי יהודי אוסטריה (בגרמנית: Gedenkstätte für die in der Shoah ermordeten Jüdischen Kinder, Frauen und Männer aus Österreich) הידועה גם בשם הקצר "קירות השמות", היא אנדרטה שהוקמה בווינה לזכר יהודי אוסטריה אשר נרצחו במהלך השואה. בתחילת שנות האלפיים, קורט יעקב טוטר, יליד אוסטריה וניצול שואה, קרא על הצעתו של שמעון ויזנטל למועצת העיר וינה להקים אנדרטת זיכרון גדולה לזכר כ-65 אלף יהודי אוסטריה שנרצחו בשואה. במשך זמן רב ההצעה לא קודמה, וטוטר הקים עמותה לקידום בניית האנדרטה. לאחר הבחירות באוסטריה בסוף 2017, זמן קצר לאחר הקמת הממשלה באוסטריה, פנה טוטר אל הקנצלר החדש סבסטיאן קורץ בנוגע להקמת האנדרטה, וזה האחרון קידם את ההקמה ובמרץ 2018, יום השנה ה-80 לאנשלוס, הוחלט להקים את האנדרטה. טוטר הציע את הרעיון לעיצוב האנדרטה, וב-2010 האדריכל פרופ' ג'ון סירקה תכנן אותה ומשרד האדריכלים הוינאי 'ווהופר אדריכלות' עיצב את הקירות. האנדרטה הוקמה בפארק אוסטריצ'י, שנמצא בכיכר אוטו וגנר שברובע התשיעי, ונחנכה ב-9 בנובמבר 2021, יום השנה ה-83 לליל הבדולח. בטקס השתתפו ניצול השואה קורט יעקב טוטר שקידם את הקמת האנדרטה, הקנצלר אלכסנדר שלנברג, ראש הקהילה היהודית בווינה אוסקר דויטש, שר התפוצות הישראלי נחמן שי ונציגים נוספים. קבורת אפר יהודי אוסטריה שואת יהודי אוסטריה השרות למען זיכרון השואה באוסטריה מדיה וקבצים בנושא מצבת זכרון לקדושי יהודי אוסטריה בוויקישיתוף אתר האינטרנט הרשמי של מצבת זכרון לקדושי יהודי אוסטריה (בגרמנית) הניצול ביקש מהקנצלר: "לנאצים יש קבר, לנו אין, תעזור לנו", באתר בחדרי חרדים VISUALISATION : Shoah-Namensmauern, www.shoah-namensmauern-wien.at 83 שנים לפוגרום ליל הבדולח: בווינה תיחנך אנדרטה לזכר הנרצחים, באתר ישראל היום, ‏8 בנובמבר 2021
למתודה חטאתיו

למתודה חטאתיו הוא פיוט הקדמה לנפילת אפיים מאת רבי משה אבן עזרא. הפיוט נאמר בחלק מקהילות הספרדים בהקדמה לנפילת אפיים בסליחות, במקום הפיוט בזכרי על משכבי. הפיוט בנוי בצורה של פזמון אזורי, ומכיל ארבעה בתים, כאשר בין בית לבית חוזר כפזמון הפסוק ”נִפְּלָה נָּא בְּיַד ה' כִּי רַבִּים רַחֲמָיו”. הבית הראשון, בן שלוש שורות, מהווה בית הקדמה, ושלושת שורותיו חורזות בחרוז החוזר של הפיוט 'מָיו'. שלושת הבתים הבאים יוצרים אקרוסטיכון של המילה "משה". שלושת הבתים כוללים ארבע שורות בכל בית, שלושת השורות הראשונות חורזות בחריזה פנימית, והשורה האחרונה חורזת בחריזה האזורית "מָיו", ומובילה אל הפזמון. נוסף לחריזה בין השורות, כל שורה בנויה משתי צלעיות, וכל צלעית ראשונה בשורה חורזת בחרוז פנימי נפרד לבית. (כך למשל, החריזה הפנימית של הבית השני היא "נִי", והחריזה של הצלעיות הראשונות היא "תִּי"). צלעיות המעבר לפזמון הן שיבוץ מקראי. בשני הבתים הראשונים, הפיוט מציג על צערו של האדם שחטא כל ימיו, וכעת מבין שמעשיו היו טעות. בשני הבתים הבאים, הפיוט מספר את הצרות העוברות על האדם ועל עם ישראל, ומתאר את התחושה שהקב"ה זנח אותו. שורת הפזמון של הפיוט, "נִפְּלָה נָּא בְּיַד ה' כִּי רַבִּים רַחֲמָיו", משמשת כפתיחה לנוסח נפילת אפיים הנהוג כיום בקהילות אשכנז. בקהילות ספרד נהוג לומר את הפרק לְדָוִד אֵלֶיךָ ה' נַפְשִׁי אֶשָּׂא, אך יש שכתבו שכאשר אומרים את הפיוט "למתודה חטאתיו" (או את מקבילו בזכרי על משכבי, שלו פזמון זהה) יש לומר קודם "לדוד אליך ה'" את "הפסוק "נפלה נא". יש קהילות שנהגו לומר במקום חציו השני של הפיוט את הבית האחרון של "בזכרי על משכבי". ספר שמואל ב', פרק כ"ד, פסוק י"ד עדס, אברהם בן עזרא, דרך אר"ץ - או"ח, עמוד קז, באתר אוצר החכמה (צפייה חופשית – מותנית ברישום) עטיה, מאיר אלעזר, מחזור אבותינו <נוסח מרוקו> - תיקון חצות וסליחות, עמוד 100, באתר אוצר החכמה (צפייה חופשית – מותנית ברישום)